ISANG SERIES MULA SA NETFLIX
Kung hahanapin ako sa Wikipedia…
…makikitang inilalarawan akong pseudoarchaeologist o pseudoscientist.
Para sa akin, nakakatawa ito.
Hindi ako pseudoscientist tulad na hindi pseudo-fish ang dolphin.
Isa akong investigative reporter.
Ang trabaho ko ay imbestigahan ang opisyal na istorya.
Ano ang nasa nakaraan
na hindi ipinapaliwanag sa modelo ng prehistory ngayon?
Malaki ang interes sa anomalya't paradox.
Iyon ang dahilan kaya nandito ako sa Bahamas.
MGA MULTO NG LUMUBOG NA MUNDO
Nabibighani ako sa mga lugar sa mundo na di pa nasusuri nang maayos.
Kaya ilang taon akong nag-scuba diving
dahil may 10 milyong milya ng lupa
ang nasa ibabaw noong Ice Age na katubigan na ngayon.
Tulad dito, sa Bahamas.
Ito ang Bimini Islands.
GOLPO NG MEXICO KARAGATANG ATLANTIKO
Wala pang 60 milya mula sa Miami,
nakahiwalay ang Bimini mula sa Amerika
dahil sa isang channel na kilalang Straits ng Florida.
Iisipin mong malabo sa lugar na itong
makahanap ng bakas ng lumang sibilisasyon,
pero may nakakamanghang natagpuan sa ilalim ng mga alon dito.
Kalahating milya lang mula sa baybayin, hindi malayo sa Gulf Stream,
ay may isang malaking istruktura na mga dambuhalang bato…
na mukhang megalithic na daan o sementadong terrace…
…na tinatawag na "Bimini Road."
ATLANTIS SA BAHAMAS?
Una itong natagpuan noong 1968 ng grupo ng mga maninisid
na hinahanap ang maalamat na nawawalang lungsod ng Atlantis
sa ilaim ng alon ng Bahamas.
MAY MGA BAKAS NG NAWAWALANG MUNDO SA KATUBIGAN NG BIMINI
Sa kasiyahan nila, inanunsiyo nila sa mundo
na nahanap nila ang daan papunta sa Atlantis.
NAHANAP NA ANG ATLANTIS
Ang estado ng Atlantis ay tinatayang umiiral noong 8000 BC,
at sinasabing inatake ang Athens. Wala pa ang mga Griyego noon.
Ito ay kathang-isip lang.
IKINUWENTO NG SCIENTIST ANG NAKALUBOG NA LUNGSOD
Ikinalulungkot kong hindi ito kasaysayan.
KUNG HINDI ITO ATLANTIS, ANO ITO? PAGHAHANAP NG NAWALANG KONTINENTE
Ang usap-usapan sa Atlantis ang naging sanhi ng pagturing ng mga arkeologo
sa nakalubog na megalithic na istruktura…
PALAISIPANG HEOLOHIKAL ATLANTIS O BASURA NG KALIKASAN?
…na walang kuwenta.
Hanggang ngayon, iginigiit ng mga arkeologo
na ang pormasyong ito ay bato lamang sa dagat
na nabuo ng kalikasan 3,000 libong taon ang nakaraan.
Dahil ayaw nilang masira ang reputasyon,
kaunting iskolar lang ang nag-imbestiga nito.
Wala akong inaasahan.
Dahil kung itong
istruktura ng Bimini'y kabilang sa nakalubog na lungsod,
malaking sayang kung hindi ito papansinin.
Kaya ako naparito
nang may dalang magarang teknolohiya't eksperto
para buksan itong lumang kasong ito.
Ang kasama ko ay si Dr. Michael Haley…
Akin na ang mask.
…isang marine biologist na sumisiyasat sa Caribbean
sa loob ng mahigit 40 taon.
Graham, dito tayo lumangoy.
Ang tinatawag na Bimini Road ay may 18 talampakan,
lima't kalahating metro ang lalim.
Madaling sisirin.
Habang patungo kami ni Mike sa misteryong ito,
sa itaas, ang isa pa naming kagrupo, si Kyle Dufault,
ay naghahanda para suriin ang lugar gamit ang kanyang sonar array.
Siya ay marine investigator
na may matagal nang karanasan sa pananaliksik sa dagat,
para sa mga lumubog at anomalya.
Ayos na.
Makikita sa kanyang sonar ang daan na parang X-ray,
mas malinaw nating makikita
kung paano unang nailapat ang mga bloke.
Umaasa akong may makikita ako na hindi pa nakikita dati.
Kung tunay na ito ay gawa ng tao, nais kong makita ang eksaktong linya
dahil karaniwan, ang 90-degree na anggulo ay di nangyayari sa kalikasan.
Bihira ito.
Sige, ang gagawin ko ay pupunta sa gitna.
Graham, tingnan mo ito.
Sa ilalim, malapit na kami ni Mike sa mga bloke
sa isang walang lamang seabed.
Natatakpan na ito dahil sa mga dumating na bagyo.
Gayunpaman, madaling makita ang maayos na hilera ng mga megalith.
Nakaayos ito nang pantay-pantay.
Kaya kong lumangoy sa hilerang ito
at nakikita ko ang pagkapantay-pantay nito.
Nakakamangha itong tingnan.
Ang mga bloke ay diretso at parallel.
Itong mga dambuhalang bloke ay napakalaki.
May 15 talampakan ang haba,
at nasa 12 talampakan ang lawak.
Hindi ito ang itaas ng mas malaking istruktura.
Halos lahat ng mga bloke ay nakalapat mismo sa karagatan.
Ang pambihira dito,
ilan sa mga hindi naalintanang parte
ay nakalutang, kahit napakalaking megalith ang mga ito.
At noong nilapitan namin ni Mike, nadiskubre namin kung bakit.
Mayroong nasa ilalim nito.
Pumunta ka rito, Graham.
Tingnan mo ito.
Isang serye ng mas maliliit na batong nakasingit sa malalaking bloke,
kaya nakalutang ito sa sea floor.
Makikita mo ang mga pundasyong bato nang malinaw.
Imposibleng mailagay ang mga bato sa ilalim ng mga bloke,
ang ilan ay may bigat na sampung tonelada,
maliban kung sinadyang ilagay ang mga ito.
Walang duda rito, sa pananaw ko.
Hindi maipapaliwanag na kalikasan ang nag-ayos, nag-organisa,
nagplano at nagtayo ng istruktura.
Malinaw na ito'y istrukturang gawa ng tao.
Napakahirap nitong gawin
na pantay-pantay na megalithic platform sa pababang lupa.
At para maipantay sa platform,
gumamit sila ng mga bloke sa ilalim ng mga malalaking megalith.
Sa malapitan, mahirap na makita
ang kabuuang hugis ng pormasyon dati.
Pero ang sonar scan ni Kyle ay makakapagbigay ng pananaw.
Ngayon, makikita ang mga bloke ng pangunahing seksiyon ng daan.
-Oo. -At makikita mo talaga ang mga bitak…
Oo nga.
…at ang unipormeng hugis ng daan.
Napakagaling ng detalye.
-Halos lahat ng bato, pare-pareho. -Oo.
Karaniwang nasa 10 hanggang 12 talampakan ang haba,
10 hanggang 12 ang lawak.
-Kaya, napakalaking mga piraso, oo. -Tunay nga.
Tingnan n'yo itong tuwid.
Tama, oo nga.
Oo, makikita mo ang linya sa gitna ng bloke
-na parang ginawa sila… -Oo.
-…at inilatag sa daan. Ito'y-- -Perpektong parisukat.
Oo nga.
Tulad ng sabi ko, makikita mo talagang mga bloke ito.
Oo.
Ini-scan ko ang magkabilang panig ng daan
at walang ganyan sa ibang lugar dito
Kung ang pormasyong ito ay produkto ng natural tidal forces,
tulad ng iginigiit ng mga geologist noong natagpuan ito,
bakit ang maiksing parte ng daan ay nakaanggulo sa pangunahing daan?
'Di ba dapat, magkahilera sila?
At ba't walang ibang ganitong pormasyon sa malapit dito?
Hindi lang ang pagbabago ng panahon o pagkapare-pareho ng lahat,
-pero wala talagang ganito… -Oo.
-May naglagay nito rito. -Oo.
Kaya ang personal kong opinyon ay ito'y gawa ng tao.
Kaya, Mike, ano sa tingin mo?
Ano ang tinitingnan natin?
Sumisid na ako sa buong mundo
at ito lang ang istrukturang ganito.
Kakaiba talaga ito.
Kapag naririnig ko ang argumentong kalikasan daw ito,
sinasabi nilang bato.
Kadalasan, ang mga bato sa dagat ay mababasag sa maraming piraso
habang pinapanatili ang hugis nito.
Pero ang mga bloke sa Bimini ay magkakaiba sa isa't isa
at pare-parehong hugis-unan.
Hindi ko maintindihang gawang kalikasan ito.
Walang batong dagat na ganito.
-Sa iyo? -Wala rin.
At naniniwala akong gawa talaga ito ng tao.
Oo, gawa ng tao ang istrukturang ito.
Kung tama, ginawa siguro ito sa panahong
may lupa pa itong bahagi ng Bahamas.
At maiintindihan natin mula sa mga data,
makikita natin kung ano ang orihinal na itsura nito
noong nasa ibabaw pa ng lupa.
Ang hugis-kawit ay nasa hilagang-silangan hanggang timog-kanluran,
may 1,6000 talampakan ang haba.
Halos apat at kalahating football fields.
Ang malalaking bloke ay nasa 10 hanggang 13 talampakang haba
at pito hanggang 10 ang lawak.
At sa parehong terrace, may makikitang sinadyang patlang.
Pero imposibleng malaman kung may kahoy na istruktura sa ibabaw nito.
Ang natira na lang ay ang mga bloke.
Pero ang pagkakaroon nitong napakalaking gawa ng taong istruktura rito
ay may pambihirang implikasyon.
Dahil itong parte ng Bahamas ay nasa ilalim ng tubig nang ilang libong taon.
Sa katunayan, halos lahat ng mga isla sa tinatawag na Great Bahama Bank
ay dikit-dikit noong Ice Age
sa lugar na ang taas ay 100 metro sa ibabaw ng dagat.
Bahagi ng parihabang Bahama Island,
nasa labas lang ng mainland ang Florida…
…isang islang nandito na nang higit 100,000 taon.
Umangat ang lebel ng karagatan sa 400 talampakan sa katapusan ng Ice Age
at sa proseso nito,
nilamon ang milyon-milyong kuwadrado ng magandang lupain sa mundo.
At kung ikinukwento natin ang istorya nang hindi sinasama
iyong mga nasa ilalim ng dagat at ang nangyari doon,
may mawawalang mahalagang impormasyon sa atin.
Ang bagong data na nakalap sa Bimini Road
ay nagmumungkahi na may sinaunang istruktura sa ilalim ng dagat.
Gayunman, mabagal ang mga arkeologo
sa paghahanap ng ebidensiya ng sinaunang sibilisasyon dito sa Bahamas.
Tinatanggihan nila ang posibilidad.
Kung may advanced na sibilisasyon noong 30,000 taon na…
…na sabi ni Graham, sige,
nasaan ang basura nila? Ang mga bahay?
Alam mo, nasaan ang mga kagamitan nila?
Nasaan ang sulat nila?
Mayroon sigurong ebidensiya ng sibilisasyon noong Ice Age
na naghihintay mahanap sa ilalim ng mga lupang nilamon.
Pero hindi mo ito mahahanap kung hindi mo titingnan.
Hindi ito sibilisasyon sa Bimini.
Ito'y sibilisasyon sa buong pampang, na malaki.
-Hindi pa ito nasasaliksik. -Oo.
Dahil para sa arkeologo, walang kuwentang gawin ang pananaliksik.
Dahil para sa arkeolohiya,
ang panahon ng sibilisasyon ay alam na.
Kaya, walang rason para imbestigahan pa ito.
Nakaligtaan ng Bimini Road ang deepwater channel
na nasa gitna ng Ice Age Bahama Island at North America.
Isang channel kung saan dumadaloy ang Gulf Stream,
ginagawa itong napakahalagang palatandaan sa anumang barkong patungo sa hilaga
palabas ng Golpo ng Mexico patungong Atlantiko.
Tulad ng maalamat na bangkang walang mga sagwan ni Quetzalcoatl.
Ang mga bato ay maaaring bahagi ng mas malaking monumento o palatandaan.
Isang pamana ng kulturang
saksi sa pagtaas ng tubig sa pagtatapos ng Ice Age.
Isang kulturang maaari talagang na-map ang mahalagang lugar na ito.
Nagpasama ako kay Mike sa pampang
para tingnan ang mga replika ng mga pinakalumang mapa ng mundo.
Maaaring siya'y isang batikang navigator,
pero pusta ko, di pa siya nakagamit ng mapang tulad nito.
Ang kuwento ng mga mapang ito ay kumplikado.
Ito ay karaniwang iginuhit
sa ika-14, ika-15 at ika-16 na siglo ng ating panahon.
Ngunit inamin ng mga gumagawa ng mapa na sila ay nangongopya sa mga lumang mapa
at pinagsasama ito sa bagong impormasyon sa Age of Discovery.
Magsimula tayo sa isang ito, isang napakasikat na mapa.
Ito ang mapa ni Piri Reis, iginuhit ng Turkish admiral…
-Tama -…noong 1513.
Sinasabi niya sa sariling sulat-kamay sa mapa
na ibinase niya ito sa 20 na mas lumang mapa.
Dagdag pa sa sinaunang mapagkukunan,
tinukoy rin ni Piri Reis ang chart sa mga paglalakbay sa Amerika
ni Christopher Columbus at iba pa.
Ang resulta ay isang mapa ng mundo,
pero ngayon, ang kanlurang ikatlong bahagi lang ang natitira.
Kawili-wili ito, Graham, dahil may baybaying ito
na nagpapakita ng ilog sa Timog Amerika nang tumpak.
Oo.
Magaling na representasyon ng baybayin ng Timog Amerika.
Ang namumukod-tangi para sa akin bilang malaking anomalya
ay itong napakalaking islang
ipinakita sa timog-silangang baybayin.
Nasa baybaying malapit sa Florida,
may isang malaki at parihabang isla.
Mukhang 'di ito nakita o naiguhit ni Columbus.
Mahirap na ipinaliwanag ito bilang pangit na mapa ng Cuba.
At hindi iyon katanggap-tanggap dahil hindi ka magkakamali.
Ito'y mahaba at manipis sa ibang axis.
At nakatuon sa silangan-kanluran. Ito ay nakatuon sa hilaga-timog.
Walang ganoong isla at wala rin ito umiral noong 1513.
Ngunit noong Ice Age,
may islang may ganitong eksaktong laki at hugis
Ang malaking bahagi ng Grand Bahama na nasa ibabaw ng tubig.
At kung titingnan mo nang mabuti ang iginuhit ni Piri Reis sa gulugod ng isla,
ito ay isang serye ng mga blokeng nasa isang hilera.
May naaalala ka rito?
Ang hilerang ito ay mukhang
katulad ng mga hilera ng megalith sa Bimini Road.
Iyon ay hindi katangian ng mga mapa noon
dahil kinuha nila ang kanilang nakita bilang katangian ng lugar na iyon.
Tulad ng elepante na ito sa West Africa,
mausisa na mga hayop dito sa South America.
At ang tampok na ito, na hindi bundok.
Hindi kung paano ipinakita ang mga bundok. Iba ito.
Tingin ko, ito'y Bimini Road.
Wala akong pakialam kung ito'y natural o gawa ng tao.
Ang pananaw ko rito
ay lumilitaw ito sa isang mapa sa ibabaw ng tubig.
Oo.
Isang mapang iginuhit noong 1513 base sa lumang mapa.
Ang kakaibang itsura ng islang ito ng Ice Age
ay hindi lang ang kakaibang katangian sa pambihirang mapa ni Piri Reis.
Paglipat mo sa timog, mayroon kang malawak na lupain.
Oo.
At iyon ay lubhang kakaiba.
Baka ito'y isa sa pinakakontrobersiyal na aspekto
sa mapa ni Piri Reis.
Ito ay isang baybaying lumalawak mula sa Timog Amerika
sa kahabaan ng timog na gilid ng Atlantiko.
Wala dapat nakakaalam tungkol dito noong 1513.
Tingnan natin ang ibang mapa ng mundo.
Ang mapa ni Pinkerton noong 1812.
Ito ay kahanga-hangang tumpak maliban sa isang bagay.
Walang Antarctica.
Dahil natuklasan ng ating sibilisasyon ang Antarctica noong 1820 lang.
Ito ang dahilan kung bakit ang mga mananalaysay ay tumatanggi
na maaaring lumitaw ito sa isang mapang iginuhit noong 1513.
Ang lugar ng mapa na sinasabi ng mga tao na maaaring Antarctica
ay hindi Antarctica.
Ito ay Timog Amerika.
HILAGANG AMERIKA TIMOG AMERIKA
Ang nangyari ay iginuhit ni Piri Reis ang baybayin,
naubusan ng papel, kaya nagbago siya ng direksiyon.
Nag-doodle lang siya.
At tingin ko, naantig lang tayo sa doodle
at inisip na kakaiba ito.
Maaari iyon, kung ang mapa ng Piri Reis lang ang halimbawa.
Ngunit ang Antarctica ay nasa ibang mapa ng ika-16 na siglo.
Dito ay malinaw na detalyado at may label pa
sa mapa ni Orontius Finaeus na iginuhit noong 1531.
Muli, batay sa mga sinaunang mapagkukunan,
bago ito nakita ng sinumang modernong explorer.
Ngunit kung iyon ay Antarctica sa mapa ni Piri Reis,
bakit kakaiba ang pagkatuon nito at konektado sa South America?
Tingnan ang baybayin ng Antarctica, di ngayon…
KARAGATANG PASIPIKO - TIMOG AMERIKA KARAGATANG ATLANTIKO - AFRICA - KARAGATAN
ngunit gaya ng iniisip nila pag bumaba ang lebel ng dagat…
at ang niyebe sa timog ay umaabot sa hilaga noong Ice Age.
Kung masubaybayan ang baybayin ng Antarctica sa Ice Age,
mukha itong mapa ni Piri Reis.
Antarctica, ang itsura nito ay tumpak,
at ang itsura nito noong Ice Age sa mga lumang mapa,
ay tunay na palaisipang dapat ipaliwanag.
At sa akin, ang sagot sa problemang iyon ay hindi nagkataon,
hindi ito pantasya sa bahagi ng mga gumagawa ng mapa.
Ito ang basehang mapang kinopya nila.
Sa akin, iminumungkahi ng mapang ito
ang isang nakalimutan sa kasaysayan.
Sa Indonesia, sa Mexico, at sa Malta,
nakakita tayo ng mga megalithic na istrukturang kaugnay ng mga sibilisasyon
na dumating sakay ng bangka, nagtuturo ng agrikultura, batas, at inhinyeriya.
Ngayon, iminumungkahi ng mapang ito na bago pa ang ekspedisyon ni Magellan,
may isang modernong kulturang umikot sa mundo noong Ice Age.
Ito ay mga ebidensiyang hindi natin dapat balewalain,
na ang ating mga ninuno ay may teknolohiyang
kayang tumuklas at gumawa ng mapa.
Huwag kalimutan.
Meron bang ibang nakakahimok sa karatig
na nagpapahiwatig ng istrukturang gawa ng tao?
May isa pang hindi maipaliwanag na gawa ng tao rito.
Nakatago sa kaibuturan ng makapal na bakawan ng Bimini,
lugar na mapupuntahan lamang ng bangka.
May taas na 10 talampakan mula sa latian, isang serye ng mga punsong
walang laman na buhangin, may ibang hugis na 500 talampakan ang haba.
Tulad ng sikat na Nazca Lines sa Peru,
ito ay isang kababalaghang makikita sa ere.
Ang kakaibang hugis ng isa sa pinakatanyag na sinaunang residente ng Bimini.
Itong imahen ng pating, na nakaukit sa bakawang latian,
ay narito na mula sa simula.
Bagaman, di pa seryosong pinag-aaralan ito ng mga arkeologo
dahil di makumpirma ang pinagmulan.
Ito pa rin ay isang mandaragit na anumang sinaunang kultura ng paglalayag,
kabilang ang nawawalang sibilisasyong hinahanap ko,
ay tiyak na ikatatakot at igagalang.
Bale, sino ang mga sinaunang naglalayag?
Nasa panganib na muling magalit ang mga nasa mainstream academia…
Pag-usapan natin ang Atlantis.
Di ako naniniwalang ang Bimini ay ang Atlantis,
o ang Atlantis ay malapit sa Bahamas.
Ngunit ang alamat ng nalunod na lungsod ay nakakaintriga,
dahil nag-aalok ito ng pinakadetalyadong paglalarawan
ng pinaniniwalaan ko.
Isang naglahong sibilisasyon ng Ice Age.
Ang pilosopong si Plato
ay ang pinakalumang pinagmulan ng kuwento ng Atlantis.
Na inilarawan niya nang malinaw.
Ang Atlantis ay isang maagang sibilisasyon.
Ipinagmamalaki ang magandang arkitektura, teknolohiya,
at napakalaking pagpaplano ng lungsod.
Mayroon ding malawak na armadang may kakayahang umikot sa mundo,
nagpapakita ng kapangyarihan nito sa may karagatan.
Hanggang sa tinamaan ang lungsod ng serye ng malalakas na lindol at baha,
isang tunay na sakuna,
at nalunod sa ilalim ng alon.
Sabi ni Plato, ang kuwento ng Atlantis ay mula sa ninuno niyang si Solon.
Na si Solon ay bumisita sa Ehipto.
At alam natin ang petsa ng pagbisita. Ito ay 600 BC.
Sa pagbisitang iyon, bumisita siya sa isang templo
at ang mga pari ay ikinuwento ang nawawalang sibilisasyong
tinawag na Atlantis,
na nawasak sa baha
9,000 taon bago ang pagbisita ni Solon.
Kaya ang petsa ng pagkawasak ng Atlantis ay 9600 BC.
Iyan ay parehong panahon ng kapahamakan sa mundo
at sakuna ng pagtaas ng lebel ng dagat
na nangyari sa pagtatapos ng Ice Age.
Nagkataon lang? Siguro.
Ngunit para sa kuwento ng Atlantis na maging pareho
sa pinakabagong siyentipikong ebidensiya sa Ice Age,
dapat magbigay ng kislap-diwa sa mga nag-aalinlangang mag-isip.
Hindi kaya ito ay isang uri lamang ng alegorya?
Kung di para sa katotohanan na ang kuwento ni Plato
ay alam sa buong mundo ng mga taong hindi nakasalamuha si Plato.
At ang hinala kong sila ay nagmumula sa iisang bagay,
isang karaniwang alaala ng pangyayari.
Nang ikinuwento ni Plato ang Atlantis, sinasabi rin niya kung bakit nawasak ito.
Hindi lang ito dahil sa sakuna.
Ito ay dahil sa kayabangan, sa pagmamalaki, sa pagmamataas
na lumaki sa loob ng Atlantis.
Ito ang dahilan ng pagkawasak nito.
Dahil nasira nito ang pagkakaisa sa mundo.
At sa tingin ko, ang ating sibilisasyon ay nasa parehong sitwasyon.
Nasira natin ang pagkakaisa sa mundo.
Ang pagmamataas sa sariling mga nagawa
at ang pagpipilit ng kapangyarihan sa buong mundo
sa mga mas mahina.
Ang lahat ng ito sa mga mitolohiyang termino
ay nagmumungkahing tayo ay nasa matinding panganib.
Noong inilathala ko ang Fingerprints of the Gods noong 1995,
akala ko, wala na akong masasabi
tungkol sa nawawalang sibilisasyon.
Namulat ako sa isang napakalaki at talagang nakakamanghang
bagong natuklasang megalithic site sa Turkey.
Nagpatunay na ang ating mga ninuno sa Ice Age
ay may kakayahang higit pa sa pangarap ng mga mananalaysay.
Para sa akin, ito ay isang nawawalang sibilisasyong
hindi pa natutuklasan ng arkeolohiyo.
Ito ay isang lugar na ngayon ay pinakamatandang
megalithic na istruktura sa mundo.
Isa na ring baka nag-iwan ng babalang naka-encode sa bato,
na ang sinaunang apocalypse ng huling Ice Age
na winasak ang sangkatauhan…
ay maaaring bumalik.
Kaya, sa Turkey naman ako tutungo.
Ang pagsasalin ng subtitle ay ginawa ni Karen Sy